armvectores/hy_wikipedia_2023 huggingface dataset:
Լեոպոլդինա Բլագետկա

Լեոպոլդինա Բլագետկա, (գերմ.՝ Leopoldine Blahetka), (նոյեմբերի 16, 1809(1809-11-16), Guntramsdorf, Mödling District, Ստորին Ավստրիա, Ավստրիա - հունվարի 17, 1885(1885-01-17), Բոլուն սյուր Մեր), ավստրիացի և ֆրանսիացի դաշնակահարուհի և կոմպոզիտոր։


== Կենսագրություն ==
Նրա առաջին երաժշտական դաստիարակը եղել է մայրը, հետո նա երաժշտությամբ զբաղվել է Կատարին Չիբինի և Կառլա Չերնիի ղեկավարությամբ։ Առաջին անգամ համերգով ելույթ է ունեցել Վիեննայում 1818 թվականի մարտի 1-ին՝ 8 տարեկանում։ Հետո դաշնամուրային արվեստ է սովորել Ֆրիդրիխ Կալկբրենների և Իգնաց Մոշելեսի, ֆիլհարմոն՝ Իերոնիմ Պայերի մոտ, Սիմոն Զեխտերի ղեկավարությամբ անցել է նաև հարմոնի և երաժշտական երկերի դասընթացներ։
Ելույթներ է ունեցել Գերմանիայում, Հոլանդիայում, Ֆրանսիայում, Մեծ Բրիտանիայում, ունեցել է մեծ հաջողություններ։ 1829 թվականին Վիեննայում ծանոթացել է Շոպենի հետ, որը  առաջարկել է նրան միասին ելույթ ունենալ Վարշավայում։ Նրա շատ ստեղծագործություններ տպվել են կենդանության օրոք, 1830 թվականին Վիեննայում բեմադրվել է նրա « Երգիչը և ավազակները» (գերմ. Die Räuber und die Sänger) օպերան։ 1840 թվականից բնակվել է Բուլոնում։ Տարիների հետ սկսել է ավելի քիչ համերգներ ունենալ, կենտրոնացել է երաժշտություն գրելու վրա։


== Ստեղծագործություններ ==


=== Նվագախմբային ===
Trio avec piano, op. 5
Variations concertantes pour piano et violon, op. 10
Grande polonaise concertante, op. 11, pour violoncelle & piano
Sonate pour piano & violon obligé, op. 15
Quatuor avec piano en la majeur, op. 43
Quatuor avec piano en mi bémol majeur, op. 44


=== Կամերային ===
Trio avec piano, op. 5
Variations concertantes pour piano et violon, op. 10
Grande polonaise concertante, op. 11, pour violoncelle & piano
Sonate pour piano & violon obligé, op. 15
Quatuor avec piano en la majeur, op. 43
Quatuor avec piano en mi bémol majeur, op. 44


=== Դաշնամուրային ===
14 séries de variations (notamment op. 2, 4, 6, 20, 26 à 29, 33 39 63)
Grande polonaise, op. 9
Polonaise, op. 19
6 valses favorites de Vienne, op. 35
3 rondeaux élégants, op. 37
2 Fantaisies, op. 30 & 40
2 Nocturnes, op. 46
Quadrille des patineurs, op. 56


=== Վոկալային ===
Rastlose Liebe ձայնի և դաշնամուրի համար, Տյոտեի բառերով, op. 32
Ave Mariaձայնի, դաշնամուրի կամ երգեհոնի համար, op. 57
Pater Noster, 4 ձայնի, դաշնամուրի կամ երգեհոնի համար, op. 58
6 deutsche Lieder, ձայնի և դաշնամուրի համար
La fille de Golconde ձայնի և դաշնամուրի համար՝ Ժ. Մերիի բառերով


== Ծանոթագրություններ ==


== Գրականություն ==
Heller F.C. Biographische Beiträge zum Musikleben Wiens im 19. und frühen 20. Jahrhundert: Leopoldine Blahetka, Eduard Hanslick, Robert Hirschfeld. — Wien: VWGÖ, 1992.
Կոհանեի

Կիյոսե Կիյոսե  (ճապ.՝ 小金井市 Կիյոսե), քաղաք Ճապոնիայում։ Գտնվում է Տոկիոյի պրեֆեկտուրայում։


== Բնակչություն ==
Բնակչությունը կազմում է 120 787 մարդ (2014 թվականի օգոստոսի 1), խտություն - 10 660,81 մարդ/կմ²։


== Սիմվոլիզմ ==
Քաղաքի ծառը համարվում է Zelkova serrata ծառը, ծաղիկը՝ սակուռա սասանկվան։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Տաձրիս

Տաձրիս (վրաց.՝ ტაძრისი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1280 մետր բարձրության վրա։ Շրջկենտրոն Բորժոմից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 541 մարդ։


== Ծանոթագրություններ ==
Հեմկոտի

Հեմկոտի (էստ․՝ Hämkoti), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անն-Լուի Ժիրոդե Տրիոզոն

Անն-Լուի Ժիրոդե Տրիոզոն (ֆր.՝ Anne-Louis Girodet de Roucy-Trioson, հունվարի 29, 1767(1767-01-29)[…], Մոնտարժի - դեկտեմբերի 8, 1824(1824-12-08), Փարիզ), պատմական ժանրի գեղանկարիչ, դիմանկարիչ, նկարիչ, նկարիչ-վիմագրող և գրող։


== Կենսագրություն ==
Ժիրոդե Տրիոզոնը եղել է Ժակ Լուի Դավիդի աշակերտը։ Ի սկզբանե տարվել է հունական դիցաբանությամբ, սակայն այն ժամանակներում ֆրանսիական արվեստում գերշխող կլասիցիզմից անցում է կատարել դեպի ռոմանտիզմ։  
1789 թվականին արժանացել է Հռոմեական պարգևի «Հակոբի որդիները ճանաչում են իրենց եղբայր Հովսեփին» նկարի համար։
Ժիրոդե Տրիոզոնի նորարությունը առավել ցայտուն է դրսևորվել մեկ այլ հռոմեական աշխատանքում․ «Հիպոկրատը հրաժարվում է Արտաքսեքսեսի ընծաներից» (1792)։ 


== Ստեղծագործություններ ==
Ժիրոդե Տրիոզոնի փոքրաթիվ աշխատանքներից ուշադրության են արժանի հետևյալ նկարները․

«Դանայան և նրան հայելին թոխանցող Ավրորան»
«Ֆրանսիացի գեներալների ստվերները, որոնց Ելիսեյան դաշտերում հանդիպել է Օսիանը» (1801)
«Աթալայի հուղարկավորումը» (Շատոբրիանի պոեմի մոտիվներով, 1808, Լուվր)
«Նապոլեոն I-ը ընդունում է Վիեննա քաղաքի բանալիները» (1808, Վերսալ)
«Տեսարան համաշխարհային ջրհեղեղից» (1810, Լուվր)
«Պիգմալիոն և Գալաթեա» (1819)։Ժիրոդե Տրիոզոնի հայտնի աշակերտներից են Պիեռ Լուի Դելավալը և Էթիեն Աշիլ Ռևեյլը։


== Պատկերասրահ ==

		
		
		
		
		
		
		
		
		
		
		
		
		
		
		
		


== Գրականություն ==
Сомов А. И. (1890–1907)։ «Жироде-Триозон, Анн-Луи»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Ծանոթագրություններ ==


== Արտաքին հղումներ ==
Girodet de Roussy, Anne Louis // Encyclopædia Britannica (անգլ.).
Շուռտվիկային մեխանիզմ

Շուրտվիական մեխանիզմ, մեխանիզմ, որը փոխակերպում է շարժման մեկ ձևը մեկ այլ ձևի․ օրինակ, հավասարաչափ պտտական շարժումը՝ համընթացի, անհավասարաչափը՝ պտտականի, ճոճվողի ե այլն։ Շուրտվիական մեխանիզմի պտտվող օղակը, որն ունի շուռտվիկի կամ ծնկաձև լիսեռի ձև, կանգնակի և մյուս օղակի հետ կապված է պտտվող կինեմատիկական զույգերով։ Օղակների շարժման բնույթից կախված՝ տարբերում են հարթ քառօղակ շուրտվիական մեխանիզմներ, որոնք էլ բաժանվում են երեք խմբի՝ քառօղակ հոդակապավոր (շուռտվիկային և շուռտվիկա-լծակային, շուտովի կասողանային, շուռտվիկա-կուլիսային), հարթ բազմօղակ և տարածական քառօղակ ու բազմօղակ։ Շուրտվիական մեխանիզմները կիրառվում են՝ մխոցավոր շարժիչներում, կոմպրեսորներում, պոմպերում, մամլիչներում և այլ մեքենաներում։ Շուրտվիական մեխանիզմի շարժաթեևրի բարդ շարժումը հարթության մեջ կիրառվում է խմորահունցիչի, ձյունաբարձիչի և այլ մեքենաների աշխատանքային օրգանների հաղորդակի համար։ Հարթ բազմօղակ շուրտվիական մեխանիզմները կիրառում են, օրինակ, գայլիկոնիչ գլխիկի մի քանի իլերի հաղորդակի համար, դարբնոցային մամլիչներում սողանների վրա մեծ ուժերի ստացման համար, լայնատաշ հաստոցների շարժումների հաղորդակներում։ Տարածական քառօղակ շուրտվիական մեխանիզմները կիրառում են առանցքի շուրջը լծակի տատանողական շարժման համար։
(6428) Բարլաչ

(6428) Բարլաչ (անգլ.՝ Barlach), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,580344 ա. մ., առավելագույնը մոտենում է 2,3928 ա. մ. հեռավորության վրա և հեռանում 2,7679 ա. մ.։ Արեգակի շուրջ մեկ ամբողջական պտույտ է կատարում 1513,96 երկրային օրվա ընթացքում, իր ուղեծրով շարժվելով միջինում 0,237787 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6428) Բարլաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բալջանա

Բալջանա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գոյլահիսար

Գոյլահիսար, գետ Սև ծովի ավազանում, Գայլ գետի համակարգում։ Սկիզբ է առնում Գյումբեթ լեռան լանջերից և ոռոգելով Շապին Գարահիսարի շրջանի հողատարածությունները՝ թափվում է մայր գետը։


== Ծանոթագրություններ ==
Պոժեմյոլ

Պոժեմյոլ (ռուս.՝ Пожемъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի աջ ափին՝ 101 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058990
Կոդը ըստ հիդրոլոգիական հետազոտության (ՌԴ) — 103005899
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ղարաքտոտ

Ղարաքտոտ, գյուղ Արևմտյան Հայաստանում, էրզրումի վիլայեթի Դութաղի գավառում։ 1909 թվականին ուներ 15 ընտանիք հայ բնակիչ, զբաղվում էին երկրագործությամբ և անասնապահությամբ։ Ղարաքտոտի հայերը բռնությամբ տեղահանվել են 1915 թ.-ին, Մեծ եղեռնի ժամանակ։ Նրանց մեծ մասը զոհվել է գաղթի ճանապարհին։ Փրկվածները բնակություն են հաստատել տարբեր երկրներում։
Վլադիմիր Դևյատի

Վլադիմիր Դևյատի (ռուս.՝ Владимир Павлович Девятый, 1888 - 1941), Քաղաքացիական պատերազմի մասնակից։ Կարմիր դրոշի շքանշանակիր (1923)։


== Կենսագրություն ==
Վլադիմիր Դևյատին ծնվել է 1888 (այլ տվյալներով 1889) թվականին։ Ծառայել է ցարական բանակում, մասնակցել է Առաջին համաշխարհային պատերազմին։ 1918 թվականի ապրիլին Դևյատին ծառայության է անցնում Բանվորա-գյուղացիական Կարմիր բանակում։ Քաղաքացիական պատերազմին մասնակցել է լինելով դասակի հրամանատար, հրամանատարի օգնական, Գրիգորի Կոտովսկու հրամանատարությամբ գործող բրիգադի էսկադրոնի 1-ին հեծելազորային գնդի հրամանատար։
Հատկապես աչքի է ընկել Տամբովշչինայի գյուղացիական ապստամբության ճնշման ժամանակ, մասնակցելով 1920 թվականի նոյեմբերից մինչև 1921 թվականի սեպտեմբերը Վորոնեժի նահանգի Տամբովի, Սարատովի Պենզայի տարածքներում անտոնովականների դեմ մղվող մարտական գործողություններին։ Հանրապետության Հեղափոխական Ռազմական Խորհրդի 1923 թվականի դեկտեմբերի 31-ի № 202 հրամանով էսկադրոնի հրամանատար Վլադիմիր Դևյատին պարգևատրվել է ՌՍՖՍՀ Կարմիր Դրոշի շքանշանով։
Պատերազմի ավարտից հետո Դևյատին որոշ ժամանակ շարունակում է ծառայությունը բանակում։ 1926 թվականին նա զորացրվում է պահեստազոր։ 1931 թվականին պետլյուրովցիների դեմ մղվող մարտերում ցուցաբերած մարտական հաջողությունների համար երկրորդ անգամ պարգևատրվում է Կարմիր Դրոշի շքանշանով։ Հայրենական Մեծ պատերազմի սկզբում Դևյատին նորից զորակոչվում է Բանվորա-գյուղացիական Կարմիր բանակ և նշանակվում է 202-րդ հրաձգային գնդի գումարտակի հրամանատար։ 1941 թվականի սեպտեմբերի  մարտերի ժամանակ անհայտ կորում է։


== Գրականություն ==
«Сборник лиц, награждённых орденом Красного Знамени и Почётным революционным оружием». Воениздат, 1926.


== Ծանոթագրություններ ==
Իշխանուհի Տարականովա (նկար)

«Իշխանուհի Տարականովա» (ռուս.՝ Княжна́ Тарака́нова), ռուս նկարիչ, պատմական գեղանկարչության կարկառուն ներկայացուցիչ Կոնստանտին Ֆլավիցկու նկարներից։ Այս ստեղծագործությունը հեղինակը վրձնել է 1864 թվականին։ Յուղաներկով կտավի չափերն են՝ 245 × 187 սմ։ Այսօր «Իշխանուհի Տարականովա» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։
Այս կտավը վրձնելու համար հեղինակին շնորհել են պատմական գեղանկարչության պրոֆեսորի կոչում։


== Սյուժե ==
«Իշխանուհի Տարականովա» ստեղծագործության համար որպես հիմք է ծառայել Իշխանուհի Տարականովայի մահը։ Այն վրա է հասել 1777 թվականի սեպտեմբերի 21-ին Սանկտ Պետերբուրգին պատուհասած ջրհեղեղի ժամանակ։ Կտավում պատկերված է Պետրոպավլովյան ամրոցի մենախցերից մեկը, որի պատերի ներքո երևում է բարձրացող ջրհեղեղի ջրերը։ Իշխանուհին։ կանգնել է մահճակալի վրա՝ փրկվելով մոտեցող ջրերից, որոնք ներս են թափվում պատուհանից։ Կոնստանտին Ֆլավիցկին կալանավորի ոտքերի մոտ նկարել է թրջված առնետների։
Չնայած Իշխանուհի Տարականովայի մահվան մասին լեգենդում չի խոսվում ջրհեղեղի մասին, Ֆլավիցկու շնորհիվ հենց այս տարբերակը տպավորվեց ժողովրդի հիշողության մեջ։


== Ստեղծման պատմություն ==
Նկարի ստեղծման համար հեղինակն օգտագործել է ինքնակոչ արկածախնդիր Իշխանուհի Տարականովայի կերպարը։ Վերջինս իրեն ներկայացրել է որպես կայսրուհի Ելիզավետա Պետրովնայի և Ալեքսեյ Ռազումովսկու դուստր։ 1774 թվականին հայտարարել է իր հավակնությունները գահի նկատմամբ և որոշ ժամանակ աջակցություն գտավ Բարյան կոնֆեդերացիայի կողմնակիցների մոտ։ Առևանգվել է Եկատերինա II-ի հրամանով Լիվոռնոյում Ալեքսեյ Օռլովի կողմից և բերվել Սանկտ Պետերբուրգ։ Նախաքննության ժամանակ իրեն մեղավոր չի ճանաչել և չի բացահայտել իր ծագումը։ Մահացել է կալանավայրում՝ Պետրոպավլովյան ամրոցում։ Դատելով պահպանված նկարագրություններից՝ «իշխանուհին» նիհարակազմ էր, սլացիկ և սևահեր, իր տեսքով հիշեցնում էր իտալուհու։ Տարբերվելով բացառիկ գեղեցկությամբ (որը չէր փչացնում նույնիսկ ոչ շատ շլությունը) և խելքով, ինչպես նաև ձգտում դեպի անսահման շքեղություն՝ բախտախնդիր կինը միշտ ուներ բազմաթիվ երկրպագուներ, որոնց միջոցներից էլ օգտնվում էր՝ հասցնելով նրանց սնանկության, երբեմն էլ՝ բանտ։
Այս ստեղծագործությունը հեղինակը վրձնել է 1864 թվականին։  Հենց նույն տարում էլ անդրանիկ ցուցադրության է ներկայացվել Վլադիմիր Ստասովի գեղարվեստի ակադեմիայում։ Վլադիմիր Ստասովը՝ ռուս արվեստաբան, երաժշտական քննադատ, հնագետ, դեմոկրատական մշակույթի խոշորագույն գործիչներից մեկը, «Իշխանուհի Տարականովա» ստեղծագործությունն անվանել է այսպես. «Հիասքանչ կտավ, մեր դպրոցի փառքը, ռուս գեղանկարչության փայլուն հորինվածքներից մեկը»։ Հեղինակի մահվանից հետո նկարը գնում է Պավել Տրետյակվը՝ անհատական հավաքածուի համար։
Այսօր նկարը ցուցադրվում է Տրետյակովյան պատկերասրահում։


== Ծանոթագրություններ ==


== Արտաքին հղումներ ==
К. Д. Флавицкий — «Княжна Тараканова»
«Княжна Тараканова» — предыстория и история создания Archived 2009-03-07 at the Wayback Machine.
Лонгинов М. Заметка о княжне Таракановой. По поводу картины г. Флавицкого // Русский архив, 1865. – Изд. 2-е. – М., 1866. – Стб. 651-656. Archived 2012-01-13 at the Wayback Machine.
Քոկ շրջան (այլ կիրառումներ)

Քոկ շրջան, կարող է վերաբերել՝

Քոկ շրջան - ԱՄՆ Թենեսի նահանգի 95 վարչական միավորներից մեկը
Քոկ շրջան - ԱՄՆ Տեխաս նահանգի 254 վարչական միավորներից մեկը
Լագ (չափիչ սարք)

Լագ կամ Լոգ չափիչ սարք, որն օգտագործվում է նավի ընթացքի արագությունը կամ անցած տարածությունը չափելու համար։


== Պատմություն ==
Հնուց սկսած նավագնացության մեջ օգտագործվում են զանազան տիպի Լագեր, որոնց մի մասն այժմ նաև չի կորցրել իր արդիականությունը։ Դրանց թվին է պատկանում ավանդական Լագ անվանումը կրող սարքը, որն այժմ միայն օգտագործվում է փոքր նավերի համար։ Այն իրենից ներկայացնում է եռանկյունաձև տախտակ, որին ամրացված է պարան և ծանրություն։ Պարանի ամբողջ երկայնքով՝ հավասար տարածության վրա, կապվում են հանգույցներ, այնուհետև տախտակը նետվում է նավից դուրս։ Նավի արագությունը որոշելու համար հաշվարկվում է, թե որքան հանգույց ինչքան ժամանակահատվածում դուրս սահեց նավից։ Մեկ հանգույցը համարվում է հավասար ծովային մեկ մղոնին, որը նավն անցնում է մեկ ժամում։ 


== Ժամանակակից Լագեր ==
Ժամանակակից Լագերն աշխատում են զանազան սկզբունքների վրա, արդի Լագերի տեսակներից հիմնականում հայտնի են հետևյալները.

Ինդուկցիոն Լագ, աշխատում է էլեկտրոմագնիսական ինդուկցիոն սկզբունքի հիման վար։
Հիդրոդինամիկ Լագ, աշխատում է հիդրոդինամիկ սկզբունքի հիման վրա։
Հիդրոձայնային դոփլերովյան Լագ, աշխատում է ջրում ձայնային արձագանքի հիման վրա։


== Գրականություն ==
Gudrun Wolfschmidt: Geschichte der Navigation, Ausstellungskatalog, 2009.
Краснов В. Н., История навигационной техники: Зарождение и развитие технических средств кораблевождения / Институт истории естествознания и техники им. С. И. Вавилова РАН.. — М.: Наука, 2001. — 312 с. — 420 экз. — ISBN 5-02-013119-9. (в пер.)
Аксютин Л.Р., Бондарь В.М., Ермолаев Г.Г. и др., Справочник капитана дальнего плавания. — М.: Транспорт, 1988. — С. 246.


== Տես նաև ==
Հանգույց (չափման միավոր)
Նավագնացություն
Շոպֆլոխ (այլ կիրառումներ)

Շոպֆլոխ, կարող է վերաբերել՝

Շոպֆլոխ - կոմունա Գերմանիայում, Բադեն Վյուրտեմբերգ երկրամասում
Շոպֆլոխ - կոմունա Գերմանիայի Բավարիա երկրամասում
Պիացոլա սուլ Բրենտա

Պիացոլա սուլ Բրենտա (իտալերեն՝ Piazzola sul Brenta), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը 10 669 մարդ, բնակչության խտությունը 257.8 մարդ/կմ²։ Զբաղեցնում է 41.38 կմ² տարածք։ Փոստային ինդեքս՝ 35016։ Հեռախոսային կոդ՝ 049։
Բնակչության հովանավոր սուրբ համարվում է Madonna dei Oto։ Տոնական օրը նշվում է ամեն տարի սեպտեմբերի 8-ին։


== Տեսարժան վայրեր ==
Վիլլա Կոնտարինի


== Արտաքին հղումներ ==
http://www.comune.piazzola-sul-brenta.pd.it/ Archived 2006-08-09 at the Wayback Machine.


== Ծանոթագրություններ ==
Ֆլորա (դիցաբանություն)

Ֆլորա, (լատ.՝ Flōra), հռոմեական դիցաբանության մեջ հանդիսանում է Սաբիններից սկիզբ առած ծաղիկների և գարնան աստվածուհին, բնության և ծաղիկների (հատկապես մայիս-ծաղկի) խորհրդանիշն է: Քանի որ նա Հռոմեական դիցաբանության համեմատաբար փոքր կերպար էր, լինելով պտղաբերության տարբեր աստվածուհիներից մեկը, գարնան հետ ունեցած նրա կապը նրան առանձնահատուկ նշանակություն տվեց գարնանը, որպես իր դեր որպես երիտասարդության աստվածուհի: Նրա հունական կրկնորդը Քլորիսն է:


== Ստուգաբանություն ==
Նրա անունը ծագում է լատիներեն flos բառից, որը նշանակում է ծաղիկ: Ժամանակակից անգլերենում Flora-ն նշանակում է նաև որոշակի տարածաշրջանի կամ ժամանակահատվածի բույսեր:


== Տոնակատարություն ==
Նրա տոնակատարությունը՝ Ֆլորալիան, տոնվել է ապրիլի 28-ից մայիսի 3-ը և խորհրդանշել է կյանքի փուլերի, խնջույքի և ծաղիկների վերահաստատումը: [6] Տոնակատարությունն առաջին անգամ անցկացվել է մ.թ.ա. 240 թվականին և ըստ սիբիլինյան գրքերի, նրան նաև տրվեց տաճար մ.թ.ա. 238 թվականին: Տոնակատարության ժամանակ ծաղիկների մեջ ընկղմված տղամարդկանց և որպես կանոն արգելված գույնզգույն հագուստով կանանց հետ հինգ օր անց էին կացնում զավեշտախաղերով և կատակներով ներառյալ մերկությունը, որը հաջորդում էր այծերի և նապաստակների վեց օրվա որսին: Մայիսի 23-ին նրա պատվին անցկացվում էր մեկ այլ (վարդի) փառատոն:
Ֆլորայի հունական համարժեքը Քլորիսն է, որը նիմփա էր: Ֆլորան ամուսնացած է Ֆավոնիուսի հետ, քամու աստվածը, որն առավել հայտնի է որպես Զեփյուռ, իսկ նրա ուղեկիցը Հերկուլեսն էր:


== Երաժշտություն ==
Ֆլորան «Ֆլորայի զարթոնքը» բալետի գլխավոր հերոսն է: Նա նաև հիշատակվում է Հենրի Պյորսելի «Նիմփաներ և Շեֆերդներ»-ում:


== Քանդակներ ==
Կան Ֆլորայի բազմաթիվ հուշարձաններ, օրինակ, Հռոմում (Իտալիա) Կապիտոլիական թանգարաններում, Վալենսիայում (Իսպանիա) և Շեցինում (Լեհաստան):


== Արվեստում ==

		
		
		
		
		
		
		
		
		
		


== Տես նաև ==
Հունական դիցաբանություն
Նիմփաներ
Ֆաունա
Պոմոնա


== Ծանոթագրություններ ==


== ծանոթագրություն ==
Ovid, Fasti V.193-212
Macrobius, Saturnalia I.10.11-14
Lactantius, Divinae institutions I.20.6-10


== Արտաքին հղումներ ==
«Flora»։ Encyclopædia Britannica (11th ed.)։ 1911 
The Obscure Goddess Online Directory: Flora
Հայոց այբուբենի հուշակոթող (Օշական)

Հայոց այբուբենի հուշակոթող, գտնվում է Հայաստանի Արագածոտնի մարզի Օշական գյուղի հյուսիսարևմտյան մասում, գյուղ մտնող ճանապարհին, ցածրիկ բլրի վրա։ Հուշակոթողն ընդգրկված է Օշականի պատմության և մշակույթի անշարժ հուշարձանների ցանկում, կանգնեցվել է 1962 թվականին։


== Պատմություն ==
Հուշակոթողը կանգնեցվել է Մեսրոպ Մաշտոցի ծննդյան 1600-ամյակի առթիվ։ Այն բաղկացած է բացված գրքի նմանվող երկու հուշասալերից, որոնցից ձախակողմյանի վրա քանդակված է Հայոց այբուբենը։
Հայոց այբուբենին նվիրված հուշարձան կա նաև Ապարան-Երևան ավտոմայրուղու աջ կողմում, Ապարանի և Աշտարակի վարչական սահմանագլխին։


== Հեղինակ ==
Ճարտարապետ՝ Ջիմ Թորոսյան


== Տես նաև ==
Հայոց այբուբենի հուշարձան


== Պատկերասրահ ==

		
		
		


== Ծանոթագրություններ ==
Լիվադիա (քաղաքատիպ ավան, Ուկրաինա)

Անվան այլ կիրառումների համար տե՛ս՝ Լիվադիա (այլ կիրառումներ)Լիվադիա (ուկրաիներեն՝ Лівадія, Ղրիմի թաթարերեն՝ Livadiya), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում, ավանային խորհրդի կենտրոն։
2012 թվականի տվյալներով Լիվադիյա քաղաքատիպ ավանում բնակվում էր 1 638 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալագյազ (ձոր)

Անվան այլ կիրառումների համար տե՛ս՝ Ալագյազ (այլ կիրառումներ)Ալագյազ ձոր Հայաստանի Վայոց ձորի մարզում Եղեգիս գետի հովտում։


== Ծանոթագրություններ ==
Թագուշ Սահակյան

Թագուշ (Թագուհի) Գալուստի Սահակյան (մարտի 8 (21), 1907, Բաքու, Ռուսական կայսրություն - փետրվարի 6, 1977(1977-02-06), Բաքու, Ադրբեջանական ԽՍՀ, ԽՍՀՄ), հայ դերասանուհի։ Ադրբեջանական ԽՍՀ ժողովրդական արտիստ (1960)։


== Ստեղծագործական ուղի ==
1926-1949 թվականներին եղել է Բաքվի հայկական, 1949 թվականից՝ Ստեփանակերտի թատրոնների դերասանուհի։
Խաղացել է հիմնականում բնութագրական դերեր։ Լավագույն դերերից են՝ 

Նատո՝ Գաբրիել Սունդուկյանի «Քանդած օջախ»
Երանյակ՝ Հակոբ Պարոնյանի «Ատամնաբույժն արևելյան»
Դավիթ Կոպպերֆիլդ՝ «Դավիթ Կոպպերֆիլդ» ըստ Չարլզ Դիքենսի
Վաչիկ՝ Արմեն Գուլակյանի «Արշալույսին»


== Ծանոթագրություններ ==
Բելառուսի արգելոցների և ազգային պարկերի ցանկ

Բելառուսի արգելոցների և ազգային պարկերի ցանկն իր մեջ ընդգրկում է 4 ազգային պարկ և 2 արգելոց։


== Բելառուսի ազգային պարկերի ցանկ ==


== Բելառուսի արգելոցների ցանկ ==


== Պատմություն ==
1925 - ԲԽՍՀ-ում ստեղծվել է առաջին Բերեզինսկի արգելոցը։
1939 - ԲԽՍՀ-ին միացած տարածքի վրա ստեղծվել է Բելովեժյան թավուտ արգելոցը։
1969 - ստեղծվել է Պրիպյատսկի արգելոցը։
1988 - ստեղծվել է Պոլեսի արգելոցը։
1991 - «Բելովեժյան թավուտ» արգելոցը վերածվել է ազգային պարկի։
1995 - ստեղծվել է «Բրասլավյան լճեր» ազգային պարկը։
1996 - Պրիպյատսկի արգելոցը վերածվել է ազգային պարկի, իսկ նրա տարածքը մեծացվել է։
1999 - ստեղծվել է «Նարոչանսկի» ազգային պարկը։
2007 - մեծացվել է «Բրասլավյան լճեր» ազգային պարկի տարածքը։


== Տես նաև ==
Նալիբոկիի անտառ


== Ծանոթագրություններ ==


== Արտաքին հղումներ ==
Միակը երկրում Archived 2010-10-31 at the Wayback Machine.
«Բելովեժյան թավուտ» ազգային պարկ (ռուս.)(բելառուս.)(անգլ.)
«Բրասլավյան լճեր» ազգային պարկ (ռուս.)(բելառուս.)(անգլ.)
«Նարոչանսկի» ազգային պարկ (ռուս.)(անգլ.)(գերմ.)(ֆր.)
«Պրիպյատսկի» ազգային պարկ (ռուս.)(բելառուս.)(անգլ.)
Ջեյսոն Դենայեր

Ջեյսոն Գրիգոր Մարիան Դենայեր (հոլ.՝ Jason Grégory Marianne Denayer; հունիսի 28, 1995(1995-06-28), Ժետ, Բրյուսել, Բելգիա), Բելգիացի ֆուտբոլիստ, անգլիական Մանչեսթեր Սիթի ակումբի և Բելգիայի ֆուտբոլի ազգային հավաքականի կենտրոնական պաշտպան։ 2016 թվականի եվրոպայի առաջնության մասնակից։


== Ակումբային կարիերա ==
Դենայերն Անդերլեխտ և Մանչեսթեր Սիթի ակումբների ակադեմիաների սան է։ 2014 թվականին Ջեյսոն Դենայերը  «Մանչեսթեր Սիթիի» հետ կնքել է իր պրոֆեսիոնալ պայմանագիր մինչև 2016 թվականը։ Թիմի կազմում եղած մեծ մրցակցության պատճառով Դենայերը Ջոն Գվեդեթիի հետ վարձավճարով տեղափոխվել է Շոտլանդական «Սելտիկ»։  Օգոստոսի 6-ին «Դանդի Յունայթեդի» դեմ խաղում,  Ջեյսոնը կատարել է իր դեբյուտը Շոտլանդիայի Պրեմիեր լիգայում։ Այս նույն խաղում նա խփեց իր առաջին գոլը «Սելտիկի» կազմում։  Մրցաշրջանի արդյունքում Դենայերը ճանաչվեց Շոտլանդիայի լավագույն ֆուտբոլիստ։
2015 թվականի ամռանը Ջեյսոնը վարձակալական հիմունքներով տեղափոխվեց թուրքական «Գալաթասարայ»։ Սեպտեմբերի 19-ին «Տրաբզոնպորայի» դեմ խաղում նա կատարեց իր նորամուտը Թուրքիայի Սուպերլիգայում։
2016 թվականի ամռանը՝ Թուրքիայից վերադառնալուց հետո, Դենայերը կրկին ուրիշ թիմ է տեղափոխվել վարձակալական հիմունքներով, նրա նոր ակումբը դարձել է անգլիկան «Սանդերլենդը»։ «Էվերտոնի» հետ խաղում, նա կատարել է իր դեբյուտը՝ երկրորդ կեսում փոխարինելով Յան Կիրչհոֆին։


== Միջազգային կարիերա ==
2014 թվականին Դենայերը կատարել է իր դեբյուտը Բելգիայի երիտասարդական հավաքականի կազմում։
2015 թվականի մարտ 31-ին 2016 թվականի Եվրոպայի առաջնության ընտրական փուլի խաղում Իսրայելի դեմ , Ջեյսոնը կատարել է իր դեբյուտը Բելգիայի ազգային հավաքականում, երկրորդ կեսում փոխարինելով Քրիստիան Բենտեկեին։
2016 թվականի ամռանը Դենայերն ազգային հավաքականի կազմում մասնակցեց Ֆրանսիայում կայացած Եվրոպայի առաջնությանը։ Մրցաշարում նա մասնակցել է Ուելսի հավաքականի դեմ խաղին։


== Ձեռքբերումներ ==
Ակումբային
 «Սելտիկ»

1 Շոտլանդիայի ֆուտբոլի առաջնություն - 2014/2015
Շոտլանդիայի լիգայի գավաթի մրցանակակիր - 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Статистика на soccerbase
Профиль на sports.ru
Հին կոշկով նատյուրմորտ

«Հին կոշկով նատյուրմորտ» (կատ.՝ Natura morta del sabatot), Խոան Միրոյի յուղաներկով նկարը՝ ստեղծված 1937 թվականին։ Այժմ գտնվում է Նյու Յորքի ժամանակակից արվեստի թանգարանի հավաքածուում։ 1970 թվականին  Ջեյմս Թրալլա Սոբիից թանգարանը ստացել է որպես նվեր։
Երբ սկսվեց Իսպանիայի քաղաքացիական պատերազմը, Միրոն որոշ ժամանակով գնում է Մոնտ րոչ դել Կամպի իր տունը։ Հետո Միրոն մեկնում է Ֆրանսիա։ 1936 թվականի դեկտեմբերի 6-ին նա գնում է Փարիզ իր կնոջ՝ Պիլարի և իր փոքրիկ աղջկա՝ Մարիա Դոլորեսի հետ։ Նրանք ապրում էին փոքրիկ, էժանագին հյուրանոցում և չէին աշխատում։ Այդ ժամանակ նրան ոչինչ չէր մնում անելու, քան պատկերել իր մտքերը էսքիզների միջոցով։ Նկարելու մեջ վարժվելու համար, ինչպես 1920 թվականին, երբ նորից եկել էր Փարիզ, հաճախել է Գրանդ Շոմերի ակադեմիայի դասընթացներին։
Միրոն աշխատանք չուներ, դրա համար նա աշխատանքի է անցնում Պիեռի պատկերասրահում։ Այստեղ հինգ ամիս սովորելով՝ 1937 թվականի մայիսից մինչև հունվարը ստեղծեց իր ամենաարտասովոր և կարևոր նկարներից մեկը՝ «Հին կոշկով նատյուրմորտը»։
Նկարն ստեղծված է յուղաներկով։ Այնտեղ Միրոն արտահայտում է իր ցավը Իսպանիայի իրավիճակի հետ կապված։ Նկարիչը ներկայացնում է չարիքի ներխուժումը, հրեշներին, փոխաբերորեն նվազեցնում է մարդկային կերպարը։
1937  թվականի Համաշխարհային ցուցահանդեսի ժամանակ Միրոն համագործակցում է հանրապետականների հետ։ Միրոն շատ հստակ ընթերցելի տեսողական պատկեր է ստեղծել, ինչպես «Օգնություն Իսպանիային» նկարում։ Նույն ցուցահանդեսում Պիկասոն ցուցադրեց իր հանրահայտ «Գեռնիկա» նկարը։


== Ծանոթագրություններ ==


== Գրականություն ==
Cirlot Juan-Eduardo (1949)։ Joan Miró։ Barcelona: Cobalto 
Clavero Jordi.J (2010)։ Fundació Joan Miró. Foundation's Guide։ Barcelona: Polígrafa։ ISBN 978-84-343-1242-5 
Dupin Jacques (2004)։ Miró (Spanish)։ Polígrafa։ ISBN 84-343-1044-9 
Lubar Robert (1993)։ The Mediterranean Miró: conceptions of cultural identity։ Foundation Miró Leonardo Art 
Malet Rosa Maria (1992)։ Joan Miró։ Barcelona, Edicions 62։ ISBN 84-297-3568-2 
Martinez Muñoz Amalia։ pincelada From Monet to Pollock's gesture։ ISBN 9788477218838  
Penrose Roland (1965)։ Art Gallery of the Genius: Miró (Spanish)։ Buenos Aires: Codex 
Pescador Saturnino (2009)։ Joan Miró: hidden intentionality and work-life։ New York: Elsevier Erasmus 
Rebull Trudell Melania (1994)։ Joan Miró։ New York, Globe and Polígrafa Editions։ ISBN 84-88424-96-5 
Raillard George (1992)։ Miró (Spanish)։ Madrid։ ISBN 84-7444-605-8 
Suarez Alicia (1989)։ Universal Art History: Volume IX։ New York: Planet։ ISBN 84-320-8909-5
Վոշչաժնիկովո (գյուղ, Բորիսոգլեբսկի շրջան)

Վոշչաժնիկովո (ռուս.՝ Вощажниково), գյուղ Ռուսաստանի Յարոսլավլի մարզի Բորիսոգլեբսկի շրջանի կազմում։
Բնակչությունը 2007 թվականին գրանցված տվյալներով կազմում էր 632 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (119601-119700)

Աստերոիդների ցանկ (119501-119600)  • Աստերոիդների ցանկ  • Աստերոիդների ցանկ (119701-119800)
 Աստերոիդների ցանկ (119501-119600)  • Աստերոիդների ցանկ  • Աստերոիդների ցանկ (119701-119800)
Վելիսցիխե (Քարելի շրջան)

Վելիսցիխե (վրաց.՝ ველისციხე), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1500 մետր բարձրության վրա։ Շրջկենտրոն Քարելից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Պրուազի

Պրուազի (ֆր.՝ Proisy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գիզ կանտոնայի կազմի մեջ։ Կոմունայի շրջանը՝ Վերվեն։
INSEE կոդը՝ 02624:


== Բնակչություն ==
2010 թվականին բնակչությունը կազմել է 318 մարդ։


== Տնտեսություն ==
2010 թվականի տվյալներով 207 աշխատունակ բնակիչներից 124-ը (15-64 տարեկան) տնտեսապես ակտիվ են, 84-ը՝ պասիվ (ակտիվության ինդեքսը՝ 59,6 %, 1999 թվականին 68,8 % էր)։ 124 ակտիվ բնակիչներից 104-ը (57 տղամարդ և 47 կին) աշխատում են, գործազուրկ էր 20-ը (14 տղամարդ և 6 կին)։ 84 պասիվներից 7-ը աշակերտներ և ուսանողներ են, 31-ը՝ թոշակառուներ, 46-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Պրուազի (ֆր.)
Պելաուստան

Պելաուստան (իսպ.՝ Pelahustán), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավար համայնքի կազմում։ Մունիցիպալիտետը գտնվում է թվականի Սեռռա-դե-Սավ-Վիեստե շրջանում։ Տարածքը կազմում է 44 կմ2, բնակչությունը՝ 384 մարդ (2010 տվյալներով)։ Պրովինցիայի վարչական կենտրոնից գտնվում է 74 հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Զորակ Կամսարական

Զորակ Կամսարական (գրաբ.՝ Զաւրակ Կամսարական, 6-րդ դար - 575), հայ նախարար Հայկական մարզպանությունյում, Արշարունիք և Շիրակ գավառների տանուտերը, Գազավոն Կամսարականի որդին, Ներսեհ Կամսարականի հայրը, Կամսարականների նախարարական տոհմից


== Կենսագրություն ==
Զորակ Կամսարականը մասնակցել է 554 թվականի մարտի 29-ին տեղի ունեցած Դվինի երկրորդ եկեղեցական ժողովին։ 571-572 թվականների ապստամբության ընթացքում աջակցել է այն գլխավորող հայոց սպարապետ Կարմիր Վարդանին։ Ապստամբության ժամանակ 3 անգամ հարձակվել և կոտորել է պարսկական զորքերին։ Ապստամբության գլխավոր ճակատամարտը տեղի է ունենում 572 թվականի փետրվարի 2-ին՝ Դվինում։ Զորակը ջախջախում է Սուրեն մարզպանի 15․000-ոց բանակը, սպանում նրան և գրավում Դվինը։ 


== Ծանոթագրություններ ==
Թառատուն (գետ)

Թառատուն, Ալմալիկ, գետ Հայաստանի Վայոց ձորի մարզում։ Սկիզբ է առնում Վարդենիսի լեռների Մկնասար լեռան հարավարևելյան լանջերից և Թառաթումբ գյուղում աջից միախառնվում Սելիմագետին։


== Ծանոթագրություններ ==
(4275) Բոգուստաֆսոն

(4275) Բոգուստաֆսոն (անգլ.՝ Bogustafson), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,657053 ա. մ., առավելագույնը մոտենում է 2,1911 ա. մ. հեռավորության վրա և հեռանում 3,123 ա. մ.։ Արեգակի շուրջ մեկ ամբողջական պտույտ է կատարում 1581,97 երկրային օրվա ընթացքում, իր ուղեծրով շարժվելով միջինում 0,227564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4275) Բոգուստաֆսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարգարետ Մաքնիլ

Մարգարետ Մաքնիլ (անգլ.՝ Margaret MacNeil, փետրվարի 26, 2000(2000-02-26), Jiujiang, Ցզյանսի, Չինաստան), կանադացի լողորդ, օլիմպիական չեմպիոն, աշխարհի չեմպիոն (100 մետր բատերֆլայ)։ Տոկիոյի Օլիմպիական խաղերի արծաթե և բրոնզե մեդալակիր։


== Կարիերա ==
2019 թվականին Կորեայի Կվանգջու քաղաքում անցկացվող աշխարհի առաջնությունում Մարգարետ Մաքնիլը հուլիսի 22-ին բատերֆլայով 100 մետր մրցատարածությունում նվաճել է ոսկե մեդալ՝ վերջնամասում Սարա Շյոստրոմին գերազանցելով 0,39 վայրկյանով։ Դրանից մեկ օր առաջ նա էստաֆետային թիմի կազմում նվաճել էր բրոնզե մեդալ։
2021 թվականի հուլիսի 26-ին Միչիգանի համալսարանի պատմության մեջ առաջին անգամ նրա ուսանողուհի Մեգի Մաքնիլը բատերֆլայով 100 մետր լողում նվաճել է 2020 թվականի Օլիմպիական խաղերի ոսկե մեդալ (նախօրեին Կանադայի կանանց թիմի կազմում արծաթե մեդալ էր նվաճել 4x100 մետր ազատ ոճում):


== Անձնական կյանք ==
Մաքնիլը ծնվել է Ցզյուցզյանում (Չինաստան) 2000 թվականի փետրվարին և մեկ տարի անց  որդեգրվել է կանադացի ընտանիքի կողմից։ Նա մեծացել է Լոնդոնում (Օնտարիո) և հաճախել է սըր Ֆրեդերիկ Բանտինգի միջնակարգ դպրոց, նախքան Միչիգանի համալսարանում ուսումը շարունակելը և մրցումներին մասնակցելը։


== Ծանոթագրություններ ==
Շապուհ II Երկարակյաց

Շապուհ Բ կամ Շապուհ Բ Երկարակյաց (309, Ֆիրուզաբադ, Ֆարս, Իրան - 379, Bishapur, Կազերուն, Ֆարս, Իրան), Սասանյան Իրանի շահնշահը 309-379 թթ.։ Շապուհ Բ-ի կառավարման ժամանակաշրջանը համընկավ Սասանյանների երկրորդ ոսկե դարի հետ։ Շապուհ Բ-ն իր ողջ կառավարման ընթացքում մղեց բազմաթիվ պատերազմներ Հռոմեական կայսրության, Մեծ Հայքի և միջինասիական զանազան ցեղերի դեմ։


== Ծանոթագրություններ ==
Փետրախոտ

Փետրախոտ, սարի սմբուլ (լատ.՝ Stipa), դաշտավլուկազգիների (հացազգիներ) ընտանիքի բազմամյա, հազվադեպ՝ միամյա չորասեր խոտաբույսերի ցեղ։


== Կենսաբանական նկարագիր ==
Ցողունը բարակ է, բարձրությունը՝ մինչև 1 մ։ Տերևները կոշտ են, նեղ գծաձև՝ սովորաբար հետոլորված եզրերով կամ խողովակաձև (ծածկում են հերձանցքերը)։ Ծաղկաբույլը հուրանանման է, ծաղիկները՝ մեկական, նուրբ և ճկուն փետուրների տեսքով։ Ծաղկում է հունիսի երկրորդ կեսից մինչև սեպտեմբեր։


== Տեսակներ ==

Հայտնի է 300, Հայաստանում՝ 13 տեսակ՝ 

փետրախոտ Լեսինգի (S.lessingiana),
փետրախոտ Շովիցի (S.szovitsiana),
փետրախոտ մազանման (S.capillata),
անդրկովկասյան (S.transcaucasica),
փետրախոտ գեղեցկագույն (S.pulcherrima) և այլն։
Stipa arundinacea
Stipa avenacea
Stipa baicalensis
Stipa barbata
Stipa bavarica
Stipa borysthenica
Stipa brachytricha
Stipa canadensis
Stipa capensis
Stipa comata
Stipa gigantea
Stipa grandis
Stipa hymenoides
Stipa joannis
Stipa leptogluma
Stipa mexicana
Stipa milleana
Stipa mollis
Stipa pennata
Stipa spartea
Stipa speciosa
Stipa tirsa
Stipa tulcanensis
Stipa viridula


=== Նախկինում տարածված տեսակներ ===
Achnatherum aridum
Achnatherum calamagrostis
Achnatherum robustum
Achnatherum splendens
Celtica gigantea
Jarava ichu
Macrochloa tenacissima
Nassella leucotricha
Nassella pulchra
Oryzopsis hymenoides


== Տարածում ==
Տարածված է Արմավիրի, Արագածոտնի, Կոտայքի, Շիրակի, Լոռու, Գեղարքունիքի, Վայոց ձորի և այլ մարզերի ցածրադիր և միջին լեռն, գոտիներում (1500-2200 մ բարձրներում)։ Աճում է անապատներում, կիսաանապատներում, տափաստաններում, նոսրանտառներում, չոր, քարքարոտ վայրերում և այլն։ Փետրախոտի շատ տեսակներ տափաստանների բուսականության հիմնական տարրերից են։


== Նշանակություն ==
Ճիմ առաջացնող և կերային խոտաբույս է։ Գեղազարդիչ է։


== Տես նաև ==
Տափաստանի սմբուլ


== Արտաքին հղումներ ==
NCBI link: Stipa 


== Ծանոթագրություններ ==


== Գրականություն ==
Elgaily Osman Ahmed (1983) Fire Ecology of Stipa Pulchra in California Annual Grassland, published by University of California, 128 pages
Ecological Society of America (1921) Ecology, published by Ecological Society of America, Brooklyn Botanic Garden, v.2
C. Michael Hogan (2008) Blue Oak: Quercus douglasii, GlobalTwitcher.com, ed. N. Stromberg Archived 2012-02-28 at the Wayback Machine.
Ծաղկաման դափնեվարդերով

«Ծաղկաման դափնեվարդերով» (անգլ.՝ Vase with Oleanders), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 56 × 36 սմ։
Այսօր «Ծաղկաման դափնեվարդերով» ստեղծագործության գտնվելու մասին ստույգ տեղեկություն չկա. հնարավոր է, որ այն ոչնչացել է Երկրորդ համաշխարհային պատերազմի ժամանակ։


== Պատմություն ==
«Ծաղկաման դափնեվարդերով» ստեղծագործության գտնվելու ստույգ վայրն այսօր անհայտ է։ Գոյություն ունի վարկած կամ լեգենդ, ըստ որի նկարը 1944 թվականին գողացվել է Երկրորդ աշխարհամարտի ժամանակ։
Մինչ 1940 թվականը կտավը գտնվում էր Փարիզի Բեռնեմ-Ժյոն պատկերասրահի հավաքածուում։ Այն պատկանում էր ֆրանսիական հրեա ընտանիքի, որը մեծ դեր է խաղացել Փարիզում իմպրեսիոնիստների և պոստիմպրեսիոնիստների նկարների մարքետինգում։
1901 թվականին Ալեքսանդր Բեռնեմը (1839-1915) իր որդիների՝ Ջոսի (1870-1941) և Գաստոնի (1870-1953) հետ կազմակերպել է Վինսենթ վան Գոգի նկարների ցուցադրությունը Փարիզում՝ արվեստաբան Ժյուլիեն Լեկլերկի օգնությամբ։ Իսկ 1906 թվականին Բեռնեմը որդիների հետ սեփական պատկերասրահն է բացում, որը մասնագիտացած էր ժամանակակից արվեստում։
1940 թվականին թվականին, զգալով, որ հրեաները Նացիստական Գերմանիայի թիրախն են դառնալու՝ Բեռնեմ ընտանիքը երեսուն կտավ փաթեթավորեց՝ իմպրեսիոնիստների և պոստիմպրեսիոնիստների, ու տեղափոխեց Դորդոն՝ Ռաստինյակ դղյակ, որը պատկանում էր ընտանիքի բարեկամներին։ 1941 թվականին Բեռնեմ-Ժյոն պատկերասրահը վերցվեց նացիստների կողմից, նկարները պետականացվեցին, իսկ շենքը՝ վաճառվեց։
1944 թվականի մարտի 30-ին ՍՍ-ի զորքերը փորձեցին կործանել Ռաստինյակ դղյակը։ Արդյունքում  Ռաստինյակից դուրս բերվեց հինգ բեռնատար և շենքը դարձրին հրո ճարակ։ Այդ օրվանից հետո նկարի մասին տեղեկությունները լռում են։


== Ծանոթագրություններ ==
Վիգերի կուսակցություն

Վիգերի կուսակցություն, ԱՄՆ-ում 19–րդ դարի կեսերին գործող քաղաքական կուսակցություն։ Նախագահներից 4–ը դեռևս պաշտոնավարման տարիներին գտնվում էին կուսակցության կազմում։ Հակառակորդ Դեմոկրատական կուսակցության հետ միասին այն 1830-1850–ականներին ի հայտ եկած Երկրորդ կուսակցական համակարգի գլխավոր մասն էր կազմում։ Ի սկզբանե այն ստեղծել է ի հակադրություն նախագահ Էնդրյու Ջեքսոնի քաղաքականության և Դեմոկրատական կուսակցության։ Մասնավորապես, վիգերը Կոնգրեսը գերադասում էին նախագահին և կողմ էին արդիականացման, բանկային գործի և հովանավորչության, ինչը կնպաստեր արտադրության ծավալների աճին։ Սա, իհարկե, գրավիչ էր ձեռնարկատերերի և անհատ ձեռներեցների համար, սակայն քիչ էր հետաքրքրում ագարակատերերին կամ ոչ հմուտ բանվորներին։ Շատ ակտիվ բողոքականներ էին ընդգրկված կուսակցության կազմում։ Կուսակցության հիմնադիրներն այն անվանեցին «վիգերի»՝ ի պատիվ 1776 թվականին գործող Ամերիկյան վիգերի, ովքեր պայքարում էին հանուն անկախության։ «Վիգ» նշանակում է բռնապետությանը դեմ։
Վիգերի կուսակցությունն առաջադրել է մի քանի թեկնածուներ Ամերիկայի 1836 թվականի նախագահական ընտրություններում, 1840 թվականին՝ գեներալ Վիլյամ Հենրի Հարիսոնին, 1844 թվականին՝ նշանավոր առաջնորդ Հենրի Քլեյին և այլն։ Իր գոյության երկու տասնամյակների ընթացքում Վիգերի կուսակցության անդամներից երկուսը՝ Հարրիսոնը և Թեյլորը, ընտրվել են ԱՄՆ նախագահներ։ Երկուսն էլ մահացել են պաշտոնավարման տարիներին։ 1841 թվականին՝ Հարրիսոնի մահից հետո նրան հաջորդեց Ջոն Թայլերը, ով, սակայն, վտարվեց կուսակցությունից։ Միլլարդ Ֆիլմորը, ով Թեյլորի մահից հետո դարձավ նախագահ 1841 թվականին, վերջին Վիգերի կուսակցությանը պատկանող վերջին նախագահն էր։


== Ծանոթագրություններ ==
Գիլդիաներ

Գիլդիա (գերմ.՝ Gilde — ընկերություն, միավորում) կամ համքարություն, արհեստավորների և վաճառականների միություն, որոնք որոշակի տարածքում վերահսկում էին իրենց ոլորտի գործունեությունը։ 
Եվրոպայում վաղ միջնադարում կազմակերպվում էին զանազան միություններ, ընկերություններ (կրոնական, քաղաքական և այլն), վաճառականների միավորումներ։ Ավատատիրական Եվրոպայի քաղաքների զարգացման (XI դարի վերջ) ժամանակաշրջանում բնակչության աճին զուգընթաց խորանում էր մասնագիտական և սոցիալական շերտավորումը, ծաղկում միջքաղաքային և միջազգային առևտուրը։ Արհեստավորները ստեղծում էին իրենց համքարությունները (XII — XIII դարերում), իսկ վաճառականները միավորվում գիլդիաներում՝ պաշտպանելով իրենց դասային արտոնություններն ընդդեմ ավատատերերի, ապա՝ համքարությունների։ 
Գիլդիայում հսկում էին ապրանքների անվտանգ առաքումը, առևտրական կենտրոններում հիմնում իջևանատներ, կազմակերպում տոնավաճառներ և, ձեռք բերելով իրավական ու մաքսային արտոնություններ, փորձում կազմակերպել ապրանքների շահավետ իրացումը։ Հաճախ գիլդիա էին ստեղծում նույնատեսակ ապրանք վաճառող առևտրականներ։ 
Ժամանակի ընթացքում գիլդիայում մտնելու հնարավորությունը սահմանափակվեց։ Միապետությունն ավելի ամրապնդվեց գիլդիական վաճառականության արտոնությունները՝ առևտրականների մեկնումը տերունական կալվածքներից սահմանափակելու նպատակով։ XII—XV դարերում առևտրական գիլդիաները տոն էին տալիս արևմտա-եվրոպական քաղաքների տնտեսական քաղաքականությանը։ 
Կապիտալիզմի զարգացմամբ գիլդիաների դերն ընկավ։ 
Հայաստանում գոյություն են ունեցել վաճառականական համքարություններ, որոնք կարգավորում էիև առևտուրը ինչպես բուն Հայաստանում, այնպես էլ նրա սահմաններից դուրս։ Բացի տեղական իշխանություններից ու համապատասխան մարմիններից համքարությունների կյանքում ակտիվ դեր Էին խաղում հայոց պատրիարքարանները, որոնց կարգադրությունները պարտադիր Էին բոլոր վաճառականների և արհեստավորների համար։
Կրասնոբորսկ (գյուղ, Կրսնոբորսկի շրջան)

Կրասնոբորսկ (ռուս.՝ Красноборск), գյուղ Ռուսաստանի Արխանգելսկի մարզի Կրսնոբորսկի շրջանի կազմում։
Բնակչությունը 2010 թվականին գրանցված տվյալներով կազմում էր 4771 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կըշկոշտի

Կըշկոշտի, գետ Հայաստանի Սյունիքի մարզում։ Սկիզբ է առնում Բարգուշատի լեռնաշղթայի կենտրոնական մասից, հյուսիս-արևմտյան լանջերից և Դաստակերտ քաղաքից 1,5 կմ հյուսիս-արևմուտք միախառնվում Այրիգետին։ Երկարությունը 10 կմ է։ Գետի վրա շահագորվծում է փոքր ՀԷԿ


== Ծանոթագրություններ ==


== Արտաքին հղումներ ==
փոքր ՀԷԿ. մոնիտորինգի արդյունքներ Տեսանյութը ՅուԹյուբում
Վիեննական Մխիթարյան վարժարան (Ստամբուլ)

Վիեննական Մխիթարյան վարժարան, հայ կաթոլիկ վարժարան։ Հիմնվել է 1825 թվականին, Պոլսի Բանկալթի թաղամասում՝ Հ. Արիստակես վրդապետ Պոհչալյանի նախաձեռնությամբ։ Ունի մանկապարտեզ, նախակրթարան, միջնակարգ և բարձրագույն բաժիններ։ Վարժարանում գործում են գիտական, գրական խմբակներ։ Հայերենով են դասավանդվում նաև մաթեմատիկան, մի շարք այլ առարկաներ։
Xbox Cloud Gaming

Xbox Cloud Gaming, առանց խաղային ծառայություն մշակված Microsoft ընկերության կողմից։ Բետա տարբեակի՝ xCloud, փորձարկումները սկսել է 2019 թվականից։ Արդյունքում, 2020 թվականի սեպտեմբերի 15-ին այս ծառայությունը ընդրգկվեց Xbox Game Pass Ultimate-ի բաժանորդագրության մեջ աառանց հավելյալ վճարի։ 


== Մշակում ==
Microsoft-ը առաջին անգամ ցուցադրեց ծառայությունը Electronic Entertainment Expo 2018-ի ժամանակ և պաշտոնապես հայտարարեց այդ մասին մի քանի ամիս անց։ Ամբողջական ցուցադրումը կայացավ 2019 թվականին Forza Horizon 4 խաղի միջոցով։ Ծառայությունը սկսեց հանրային փորձարկումների շրջանը և ևս մեկ անգամ ցուցադրվեց Electronic Entertainment Expo 2019-ի ժամանակ։  Microsoft-ը հայտարարեց, որ ծառայությունում առկա գրադարանների շնորհիվ xCloud ավելի գրավիչ է համեմատաբար՝ Google Stadia, Boosteroid և GeForce Now-ի։ 
2019 թվականին ծառայությունը ներկայացրեց 50 խաղ, որոնք հասանելի էին iOS օպերացիոն համակարգով աշխատող հեռախոսների և DualShock կառավարման վահանակների համար։ 
xCloud կողմից պաճանջվող ինտերնետի արագությունը կազմում է 9 Մբիթ/վ։ 


== Հասանելիություն ==
Խաղային ծառայությունը հասանելի է 22 երկերում՝ Ավստրիա, Բելգիա, Կանադա, Չեխիա, Դանիա, Ֆինլանդիա, Ֆրանսիա, Գերմանիա, Հունգարիա, Իռլանդիա, Իտալիա, Կորեա, Նիդեռլանդներ, Նորվեգիա, Լեհաստան, Պորտուգալիա, Սլովակիա, Իսպանիա, Շվեդիա, Շվեյցարիա, Մեծ Բրիտանիա և ԱՄՆ։ 


== Խաղեր ==
Xbox Series X հետ համատեղելիությունը xCloud-ին հասանելիություն է տալիս Xbox-ի գրադարանին. Xbox Game Pass-ի գրադարանը ներկա պահին ներառում է 264 խաղ, որոնք հասանելի են առցանց մեկնարկի համար։ Այդ ցանկի մեջ են մտնում՝ Halo: The Master Chief Collection, Destiny 2, Forza Horizon 4, The Outer Worlds և Yakuza Kiwami 2 խաղերը։ 


== Ակնարկներ ==
Ծառայությունը քննադատների կողմից հիմնականում ստացավ դրական ակնարկներ։ Ցուցադրման ժամանակ, ընդգծվեց այն փաստը, որ խաղերը սմարթֆոնով բացելը դարձել է ավելի հեշտ, քանի որ, խաղերի տվյալները չեն ներբեռնվում կոշտ սկավառակի վրա։.


== Ծանոթագրություններ ==
Overdose (մինի ալբոմ)

Overdose, կորեա- չինական EXO բոյ բենդի երկրորդ մինի ալբոմը։ Այն թողարկվել է S.M. Entertainment-ի կողմից և տարածվել KT Music-ի կողմից 2014 թվականի մայիսի 7-ին՝ կորեական և չինական տարբերակներով։ Այս ալբոմին նախորդում է «Miracles in December» հատուկ մինի ալբոմը, որը թողարկվել է 2013 թվականի դեկտեմբերին։ Սա վերջին թողարկումն է, որտեղ խմբի կազմում ընդգրկված էին Քրիսը և Լու Հանը, մինչ նրանք լքեցին խումբը և հայց ներկայացրին S.M. Entertainment-ի դեմ, որում պահանջում էին դադարեցնել պայմանագիրը։


== Նախապատմություն և թողարկում ==
EXO-K-ի և EXO-M-ի երկրորդ մինի ալբոմը պետք է թողարկվեր 2014 թվականի ապրիլի 21-ին, բայց նրա թողարկումը հետաձգվել է կապված Sewol լաստանավի խորտակման հետ՝ ապրիլի 16-ին։ Երաժշտական տեսահոլովակը թողարկվել է 2014 թվականի մայիսի 6-ին ՅուԹյուբում, որին հաջորդել է ալբոմը՝ 2014 թվականի մայիսի 7-ին։ Նրա նախնական պատվերների քանակը հասել է 660 000 +-ի, որը ալբոմը դարձնում է ամենաշատ նախնական պատվերներով մինի ալբոմը պատմության մեջ։
2014 թվականի մայիսի 15-ին EXO-M ենթախմբի լիդեր Քրիսը հայց է ներկայացրել S.M. Entertainment-ին, որպեսզի դադարեցնեն նրա պայմանագիրը՝ նշելով իր առողջությունը և այն, որ գործակալությունը խախտում է մարդու իրավունքները։
Կորեական տարբերակը զբաղեցրել է 2-րդ հորիզոնականը № 2 в Billboard's World Albums Chart  հիթ շքերթում և 129-րդ հորիզոնականը Billboard 200-ում, որը դարձնում է EXO խմբին ամենահաջողակ կորեական բոյ բենդը Billboard 200-ում։


== Առաջխաղացումներ ==
Նախքան «Overdose»-ի թողարկումը, ապրիլի 15-ին EXO-ի գովազդային վահանակը տեղադրվել է Ջամսիլ արենայում Սեուլ։ Ապրիլի 1-ից 9-ը մրցույթը, Սամսունգ ընկերության հովանավորությամբ, թույլ տվեց երկրպագուներին ներս մտնել և հաղթել տոմսեր ելույթին մասնակցելու համար։ Նրանք գովազդել են նոր ալբոմը համապատասխան ենթախմբերով՝ EXO-K-ն՝ Կորեայում, EXO-M-ը՝ Չինաստանում։ 2014 թվականի մայիսի 24-ին և 25-ին կայացել է նրանց առաջին միանձնյա համերգը՝ "EXO FROM EXOPLANET #1 - THE LOST PLANET" անվանումով։ Որոշ տեղեկությունների, համերգի տոմսերը վաճառվել են ընդամենը 1,47 վայրկյանում։


== Երգացանկ ==
※ Թավատառով նշված են սինգլները ալբոմից։


== Հիթ շքերթներ ==
Կորեական և չինական տարբերակներ


== Մրցանակաբաշխություններ և անվանակարգեր ==


=== Հաղթանակներ երաժշտական շոուների ժամանակ ===


== Վաճառք ==


== Թողարկման պատմություն ==


== Ծանոթագրություններ ==


== Արտաքին հղումներ ==
"Overdose!" Korean version music video ՅուԹյուբում
"Overdose!" Chinese version music video ՅուԹյուբում
Լենո Աբգարյան

Լենո Թադևոսի Աբգարյան  (դեկտեմբերի 21, 1925(1925-12-21), Շինուհայր, Գորիսի շրջան, Հայկական ԽՍՀ, ԽՍՀՄ - դեկտեմբերի 19, 2017(2017-12-19), Երևան, Հայաստան), բժիշկ-թոքաբան, բժշկական գիտությունների թեկնածու։


== Կենսագրություն ==
Լենո Աբգարյանը ծնվել է 1925 թվականի դեկտեմբերի 21-ին, Գորիսի շրջանի Շինուհայր գյուղում։ 1949 թվականին կարմիր դիպլոմով ավարտել է  Երևանի պետական բժշկական ինստիտուտը, որից հետո գործուղվել է Գորիս, աշխատել որպես թոքաբան-բժիշկ, հիմնադրել առաջին հակատուբերկուլյոզային դիսպանսերը 30 մահճակալով։ Այնուհետև ՀՀ առողջապահության նախարարության որոշմամբ, Լենո Աբգարյանը տեղափոխվել է  Երևան, երկար տարիներ աշխատել է հանրապետական հակատուբերկուլոզային դիսպանսերում` որպես գլխավոր բժիշկ։ Կենսաթոշակի անցնելուց հետո մինչև կյանքի վերջ աշխատել է նույն դիսպանսերում որպես բաժնի վարիչ և հակատուբերկուլյոզային դիսպանսերի տնօրենի խորհրդական։


== Աշխատություններ ==
Լենո Աբգարյանը իր մասնագիտության վերաբերյալ ունի 18 գիտական աշխատություն՝ տպագրված նախկին միութենական և հանրապետական գիտական մամուլում։ 1994 թվականից աշխատել է ՀՀ գյուղատնտեսության նախարարությունում, որպես ոռոգման ցանցերի վերանորոգման և վերակառուցման աշխատանքների ղեկավար։


== Պարգևներ ==
2013 թվականին Հայաստանի Հանրապետության առողջապահության նախարարության կողմից ճանաչվել է  «Տարվա բժիշկ»՝  «Հատուկ անվանակարգ» անվանակարգում։


== Ծանոթագրություններ ==
Պրեմիեր Լիգա 2003-04 (Անգլիա)

Պրեմիեր Լիգա 2003-04-ը Անգլիայի Պրեմիեր Լիգայի 12-րդ սեզոնն էր։
Բերյոզկի-Բերշադսկիե

Բերյոզկի-Բերշադսկիե (ուկրաիներեն՝ Берізки-Бершадські), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1681 թվականին։
2001 թվականի տվյալներով Բերյոզկի-Բերշադսկիե գյուղում բնակվում էր 919 մարդ։ Բնակավայրը զբաղեցնում է 1938 կմ² տարածք։ Բնակչության խտությունը կազմում էր 47,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խիրոնելյայի ամրոց

Խիրոնելյայի ամրոց (իսպ.՝ Castillo de Gironella), հնագույն ամրոց Իսպանիայի Կատալոնիա ինքնավար մարզի Բերգադա (կատ.՝ Bergada) կոմարկայի Խիրոնելյա փոքր քաղաքի հին թաղամասում։ Ամրոցն ընդգրկված է Կատալոնիայի ճարտարապետական ժառանգության կադաստրում և պահպանվում է որպես մշակութային հուշարձան, որ ունի ազգային արժեք։


== Պատմություն ==
Ամրոցն ու նրա սահմանները նշված են 1253 թվականի մի փաստաթղթում։ Ամրոցը կառուցվել է Պորտելայի բարոնների կողմից 13-րդ դարում։ Այն ունեցել է ռազմավարական կարևոր նշանակություն, քանի որ իշխող դիրք ուներ Լլոբրեգատ գետի և Կասերաս հովտի նկատմամբ։ 19-րդ դարում ամրոցն ու ողջ Խիրոնելյան ավերվել են Կառլական առաջին պատերազմի ժամանակ (1839)։ Ամրոցից դեպի հարավ տեղակայված տարածքներում կատարված պեղումների ժամանակ գտնվել են միջնադարյան խեցեգործական իրեր, որոնցից ամենահինը վերաբերում է 9-րդ դարի վերջին։


== Նկարագրություն ==

Ներկայում պահպանվում են հատվածներ ամրոցի պարսպից և քառակուսաձև աշտարակը։ Վերջինս որպես հենարան է ծառայում զանգակատան համար, որ գտնվում է այն ժայռի ծայրի, որը բաժանում է Լլոբրեգատ հին քաղաքը։
Աշտարակի ու միջնադարյան ամրոցի ավերակները մեկ ամբողջություն են կազմում բնակավայրի կկենտրոնական հատվածի հետ։ ՄՆացորդները գտնվում են այն շինությունում, որ հասարակության շրջանում կոչվում է «Բանտ»։ Շինությունը կից է մունիցիպալիտետի խորհրդին։
Կենտրոնական աշխատակի ժամացույցը տեղադրվել է 1932 թվականին։


== Ծանոթագրություններ ==
Փրկչի պայծառակերպություն եկեղեցի (այլ կիրառումներ)

Փրկչի պայծառակերպություն անվանումով հայտնի են հետևյալ եկեղեցիները.

Փրկչի պայծառակերպություն եկեղեցի (Զայմո-Օբրիվ)
Փրկչի պայծառակերպություն եկեղեցի (Օլխովչիկ)